Det traditionsrige motocrossløb i Hjørring løb af stablen i flot solskin.

For mange motocrossentusiaster er Kristi Himmelfartsdag lig med løb på Sønderskovbanen mellem Hjørring og Sindal. Og også i dag bliver der kørt ræs på den udfordrende bane. For 54. gang. Løbet er anden afdeling af DM i B klassen for kørere over 15 år. Starten gik klokken 12 - og så kører løberne samlet i godt og vel fire timer. Forud for løbstart forventede arrangørerne fra Hjørring Motorsport op mod 1000 gæster.